lv lv lv en lv lv sl lv lv lv en lv lv lv lv lv lv lv lv lv lv lv lv lv lv lv lv lv lv lv lv lv sv en lv nl lv lv lv lv lv lv lv lv lv lv lv lv lv lv lv lv nb lv lv
Iedzīvotāji varēs veikt veselības apdrošināšanas iemaksas no 1. septembra | Aglonas pagasta pārvalde
Preiļu Novada Aglonas pagasta portāls – jaunumi, ziņas, aktualitātes…
30. augustā, Nacionālajā veselības dienestā (NVD) norisinājās preses konference, kurā veselības ministre Anda Čakša un NVD direktore Inga Milaševiča informēja par valsts veselības apdrošināšanas aktualitātēm un apdrošināšanas iemaksu veikšanas iespējām jau no šī gada 1. septembra.
Mēs jau šobrīd baudām ieguvumus, ko sniedz veselības apdrošināšanas ieviešana, nosakot 1 % no sociālajām apdrošināšanas iemaksām novirzīt veselības aprūpei. Pateicoties finansējumam, ko ienes apdrošināšana, tiek veicināta valsts apmaksāta veselības aprūpes brīvāka pieejamība ikvienam iedzīvotājam. Piemēram, 2018. gadā tie ir 85 miljoni eiro, kuri devuši iespēju pacelt mediķiem algas vidēji par 30,” preses konferencē pauda veselības ministre.
I. Milaševiča norādīja, ka 2018. gads ir pārejas periods, kura laikā valsts apmaksātos medicīnas pakalpojumus var saņemt tāpat kā līdz šim. Savukārt no 2019. gada pilno medicīnas pakalpojumu “grozu” saņems apdrošinātie iedzīvotāji – tie, kuri veic sociālās apdrošināšanas iemaksas vispārējā nodokļu režīmā, atbilst kādai no valsts apdrošinātajām iedzīvotāju grupām vai brīvprātīgi veikuši veselības apdrošināšanas iemaksas.
Lai iedzīvotāji varētu ērti noskaidrot, vai viņi jau ir apdrošināti vai arī viņiem, lai saņemtu medicīnas pakalpojumu pilno “grozu”, nepieciešams apdrošināties, NVD aicina iedzīvotājus aizpildīt speciāli izveidotu tiešsaistes (online) testu un iegūt atbildi. Tests ir pieejams interneta vietnē www.apdrosinaties.lv.
NVD direktore arī norādīja, ka valsts veselības apdrošināšanai ir izdevīgi pievienoties uzreiz, jo valsts piedāvā īpaši izdevīgus nosacījumus, kas sākotnējās iemaksas paredz mazākas:
2018. gadā – 51,60 eiro /gadā (1 % no minimālās mēnešalgas gada apmēra);
2019. gadā – 154,80 eiro /gadā (3 % no minimālās mēnešalgas gada apmēra);
2020. gadā – 258 eiro /gadā (5 % no minimālās mēnešalgas gada apmēra).
Iedzīvotājs pēc izvēles iemaksas var veikt sev ērtā veidā – par 2018. gadu maksājot šogad, bet par 2019. gadu, piemēram, janvāra sākumā vai arī maksājot vienlaicīgi par abiem gadiem vienā maksājuma reizē.
Veselības apdrošināšanas iemaksas iedzīvotāji var veikt no šī gada 1. septembra, veicot pārskaitījumu internetbankā, klātienē bankā vai pasta nodaļā, kā arī norēķinoties ar bankas maksājuma karti kādā no NVD teritoriālajām nodaļām (Rīgā, Jelgavā, Kuldīgā, Daugavpilī, Smiltenē). Maksājuma rekvizīti un norādes maksājuma uzdevumam pieejamas NVD interneta vietnes www.vmnvd.gov.lv sadaļā “Valsts veselības apdrošināšana”.
Jautājumu gadījumā iedzīvotāji aicināti sazināties ar NVD Klientu apkalpošanas centru, zvanot uz bezmaksas informatīvo tālruni 8000 1234.
Jāņem vērā, ka, pievienojoties veselības apdrošināšanas sistēmai vēlāk, iedzīvotājam būs jāmaksā arī par diviem iepriekšējiem gadiem ar nosacījumu, ka šajā periodā viņa darba devējs vai viņš pats nebūs veicis sociālās apdrošināšanas iemaksas vispārējā nodokļu režīmā.
Jau ziņots, ka valsts apmaksāto medicīnas pakalpojumu pilno “grozu” no nākamā gada janvāra saņems:
legālie darba ņēmēji, kuri veic sociālās apdrošināšanas iemaksas vispārējā nodokļu režīmā;
valsts apdrošinātās iedzīvotāju grupas (kopā 21 grupa);
iedzīvotāji, kuri veic brīvprātīgās veselības apdrošināšanas iemaksas.
Savukārt tie iedzīvotāji, kuri nebūs apdrošināti, saņems pamata “grozu” – ģimenes ārsta praksē sniegto ārstniecību (t. sk. izmeklējumus, kurus var interpretēt ģimenes ārsts), valstī noteiktās profilaktiskās pārbaudes, neatliekamo medicīnisko palīdzību, grūtnieču aprūpi, kompensējamos medikamentus  noteiktām diagnožu grupām. Pamata grozā papildus arī iekļautas valsts prioritārās programmas – onkoloģija (t. sk. “zaļais koridors”) un programma sirds un asinsvadu slimību agrīnai atklāšanai.
Turpretim apdrošinātajiem iedzīvotājiem būs ievērojami plašāks veselības aprūpes piedāvājums papildus pamata “grozā” ietilpstošajam – speciālistu konsultācijas, plaši diagnostiskie un laboratoriskie izmeklējumi, plānveida ārstniecība slimnīcā, tajā skaitā operācijas, valsts kompensējamās zāles u.c.
Prezentācijas no preses konferences pieejamas NVD interneta vietnē www.vmnvd.gov.lv aktualitāšu sadaļā: https://bit.ly/2MZfdBY.
Avots: Nacionālais veselības dienests
Saskaņā ar ART tīmekļa vietne aglona.lv no 2022. gada 1. janvāra netiks uzturēta!
Ziemassvētku un Jaunā gadabrīvdienās gaidāmas izmaiņas vairāk nekā 400 reģionālo autobusu maršrutu
Vakcinācijas pret Covid-19 autobuss 21. decembrī būs Preiļu novada pagastos
“Stāsts, kas gribēja kļūt par tavu grāmatu”: “Liels un mazs” aicina iepazīties ar 2021. gadā izdotajām bērnu grāmatām video lasījumos
Nolietotu elektropreču bezmaksas utilizācija
© 2022 Aglonas pagasta pārvalde
Sīkdatņu politika Aglonas novada domes mājas lapā Mēs lietojam sīkdatnes (cookies-angļu.val.), lai nodrošinātu Jums labāku lietošanas pieredzi mūsu mājas lapā. Šīs sīkdatnes mēs izmantojam tikai statistikas vākšanas nolūkos, izmantojot Google Analytics; tās tiek glabātas 1 mēnesi.OkPrivātuma paziņojums